“บล.โนมูระฯ”จัดหนัก SABINA เป้า 35 บ. ชูหุ้นเด่น “Mid small cap” รับผลดีเทรดวอร์-ยอดขายโต
"บล.โนมูระฯ"จัดหนัก SABINA เป้า 35 บ. ชูหุ้นเด่น "Mid small cap" รับผลดีเทรดวอร์-ยอดขายโต
"บล.โนมูระฯ" จัดหนัก SABINA เป้า 35 บ. ชูหุ้นเด่น "Mid small cap" รับผลดีเทรดวอร์-ยอดขายโต
25 ก.ค. 2562

บริษัทหลักทรัพย์โนมูระ พัฒนสิน จำกัด (มหาชน) หรือ บล.โนมูระ พัฒนสิน ระบุในบทวิเคราะห์ แนะนํา “ซื้อ” หุ้น SABINA ลักษณะทยอยรับ หลังขึ้นแรงวานนี้ ประเมินราคาเป้าหมายที่ 35 บาท/หุ้น  คงมุมมอง Positive จากประชุมนักวิเคราะห์วานนี้ ซึ่งเชื่อว่าตลาดจะเริ่มเห็นภาพการเติบโตของบริษัทที่ชัดเจนขึ้น ทั้งด้านยอดขายและอัตรากำไร
โดยบล.โนมูระ พัฒนสิน ประเมินกำไรหลักปีนี้เพิ่มขึ้น 19% ทำจุดสูงสุดต่อเป็นปีที่ 9 และภาพระยะสัน กำไรหลักไตรมาส 2/62 คาดเป็น New High รายไตรมาสที่ 120 (เพิ่มขึ้น 25% เมื่อเทียบจากปีก่อน และเพิ่มขึ้น 26% เมื่อเทียบจากไตรมาสก่อน) ผลสำเร็จจากสินค้าใหม่ “Seamless fit” เต็มไตรมาสที่กลายเป็นอีกหนึ่ง Product champion หนุนรายได้โตเด่นเกือบทุกช่องทาง รวมถึงอัตรากำไรยังดีต่อเนื่อง มอง SABINA เป็นหุ้น Mid small cap ที่น่าสนใจเข้ากับ Theme การลงทุนทั้ง E–commerce (เป็นช่องทางขายที่สำเร็จมากและเป็น Key Driver หลัก) และ Trade War (รับประโยชน์อย่างมีนัย)
ทั้งนี้จากการเพิ่มสัดส่วนสินค้าที่ SABINA จ้างผู้ผลิตภายนอก (Outsourcing) ผลิตชิ้นส่วนบางอย่าง (จีน, เวียดนาม) โดยจากอำนาจต่อรองที่สูงขึ้น ทำให้เห็นสัดส่วนการผลิตเพิ่มมีนัยฯจากช่วง 9 เดือนแรกปี 2561 ที่ 13% ของการผลิตรวมเพิ่มเป็น 18% ในไตรมาส 4/61 และเร่งแรง เป็น 33% ในไตรมาส 1/62 และเป้าระยะกลางสิ้นปี 2563 ที่ 40% และ 50% ในปี 2564 น่าจะเป็นไปได้ โดยที่สินค้าจ้างผลิตดังกล่าวมี Margin สูงกว่าผลิตเองถึง 5-9% (Imply Gross margin ปี 2563 ที่ 53% vs ประมาณการของบล.โนมูระ พัฒนสิน 52%)
อนึ่งราคาหุ้น SABINA วานนี้ (24 ก.ค.) ปิดตลาดที่ระดับ 29.50 บาท บวก 2.50 บาท หรือ 9.26% ด้วยมูลค่าซื้อขาย 764.38 ล้านบาท ซึ่งยังมีอัพไซด์จากราคาเป้าหมายของบล.โนมูระ พัฒนสิน ที่ 35 บาท อยู่ 19%